LES OGSÅ: Frp under 13 prosent etter Sandberg-bråket

Denne målingen føyer seg inn i rekken av øyeblikksbilder over norsk politikk, hvor velgervandringen internt på venstresiden fremstår som det mest interessante å følge med på.

Rødt ser ut til å hente stadig flere velgere fra Arbeiderpartiet. I juni var det snakk om 28.000 velgere, nå er det 41.000 velgere.

Rødt henter velgere fra alle partiene på rødgrønn side.

Aps lojalitet er fortsatt svak, men sterkere enn da partiet var kriserammet på nyåret. Med kun 69 prosents lojalitet, betyr det at det er store reserver av kjernevelgere det gjenstår å mobilisere.

Senterpartiet har lenge etter sist stortingsvalg holdt lojaliteten på et høyt nivå, men nå synker lojaliteten svakt. Likevel er partiet fortsatt markert over 10 prosent, noe som skyldes god velgergevinst fra særlig Frp, men også Høyre og Ap. Samlet lekkasje er kun til gjerdet og Rødt.